[{"text_idx": "#000001", "text": "De la 28-a de Decembro 2018 g\u0302is la 4-a de Januaro 2019 okazis en Storkow (Germanio) la Junulara Esperanto Semajno (JES), kiu gastigis la finan kunsidon de la projekto FEJ. C\u0302i tiu granda internacia evento (c\u0302irkau\u0306 250 partoprenantoj el 30 landoj) donis la okazon por prezenti al pli granda publiko kelkajn rezultojn de la projekto, kaj praktiki tion, kion ni lernis dume."}, {"text_idx": "#000002", "text": "Tre nova produkto estis la flugfolio \u201cKonsiloj pri Atentema Kunestado\u201d, kiu estis finfarita en la lastaj monatoj surbaze de la ideoj kaj sugestoj kolektitaj dum la antau\u0306aj du kunsidoj (en Aprilo kaj Novembro). La flugfolioj alloge prezentas sugestojn pri kiel igi (Esperanto) eventojn pli sekuraj kaj pli inkluzivaj, sen g\u0302enado kaj agresemo. La retrokuplo ricevita de la partoprenantoj de JES estis tre pozitiva: homoj komplimentis la ideon kaj la grafikan aspekton, kaj iuj jam petis povi uzi ilin dum la eventoj, kiujn ili estas organizantaj. La flugfoliojn kaj aliajn materialojn vi povas libere els\u0302uti c\u0302e la pag\u0302o Ilaro."}, {"text_idx": "#000003", "text": "Alia c\u0302efa rezulto de la projekto, la Esperanta versio de la rolludo \u201cC\u2019est la vie (Tiel la viv\u2019): la ludo de socia vivo\u201d, estis prezentita la trian fojon de Charlotte S. L. kaj Sasha K., kiu komencis kun enkonduka lekcio, poste gvidis la ludon kun grupo kaj aldone donis la necesan spacon por taksa postkunsido."}, {"text_idx": "#000004", "text": "Aliaj programoj gvidataj de projektpartoprenantoj okazis dum la semajno. Manuela R. prezentis lekcion sur \u201cC\u0302iutaga konsento\u201d, kiu farig\u0302is ankau\u0306 spaco por vigla diskuto. Sasha K. gvidis diskutrondon pri la etiko en flirtado. Ambau\u0306 eventojn c\u0302eestis granda grupo de partoprenantoj, kio ankau\u0306 donis okazo alporti videblecon al la projekto. Fine, sed ne malpli grave, la delegitoj de la partneraj organizoj havis plenposttagmezan kunsidon, por diskuti kaj taksi la tutan projekton kaj g\u0302iajn rezultojn, kaj pripensi eblajn estontecajn agadojn lau\u0306 la bezonoj de niaj organizoj kaj de nia komunumo."}, {"text_idx": "#000005", "text": "La partoprenantoj honeste donis ilian retrokuplon pri sia sperto en la projekto, de la administra al la enhava flanko kaj al tiu de la kvalito de la partnereco. Kvankam c\u0302iam estas io, kio povus esti plibonigita, c\u0302iuj estis g\u0302enerale kontentaj, kaj volemaj plu labori pri la temo post la fino de la projekto. Ni estis c\u0302iuj felic\u0302aj kaj fieraj ke ni povas vidi jam iujn bonajn rezultojn kaj okazantajn s\u0302ang\u0302ojn, kaj ni pensas c\u0302i tio portos al ni plian entuziasmon pri estontecaj agadoj."}, {"text_idx": "#000007", "text": "Inter la 4-a kaj 11-a de au\u0306gusto okazis dum IJK 2018 en Badajoz (Hispanio) la dua parto de la trejnado Florigu Egalecon inter Junuloj (angle Fostering Equality in Youth), la Erasmus+ Projekto, financita parte de la Eu\u0306ropa Unio, kiu celas plibonigi la kondic\u0302ojn rilate al genra egaleco kaj alirebleco por junuloj en Esperantujo."}, {"text_idx": "#000009", "text": "La trejnado kovris diversajn temojn. Oni komencis per ero pri Pluraneco, por kiu oni kreis difinojn kaj ludis konsciigan ludon, kiu montris kiel diversaj subpremoj kaj privilegioj kunig\u0302as kaj efikas la homojn.\nOkazis ankau\u0306 eroj pri Neperforta Komunikado kaj Defioj Tutmondaj."}, {"text_idx": "#000010", "text": "Dum la ero pri La Egalrajta Organizo, oni lernis kiel la diversaj partneraj organizoj traktas genran egalecon, de la membroj g\u0302is la estraro, de la statuto al kiel oni elektas partoprenantojn por projektoj.\nEstis ankau\u0306 eroj pri alirebleco dum eventoj kaj genra perforto."}, {"text_idx": "#000011", "text": "Ni g\u0302ojas prezenti al vi la trejnistojn kiuj kondukos la trejnadon pri egaleco dum la #IJK2018 \u2013 Internacia Junulara Kongreso en Badajoz, kadre de la Erasmus+ projekto Florigu Egalecon inter Junuloj (FEJ)."}, {"text_idx": "#000012", "text": "Mi estas sociologo, kiu okupig\u0302as multe pri feminismo, denaskaj Esperanto-parolantoj kaj partoprenantoj. Aktivulo rilate al organizado de Esperantaj renkontig\u0302oj en la pasintaj 20 jaroj, mi faras podkaston pri la temo en La Bona Renkontig\u0302o (). Min aparte interesas bona teamlaboro, kiel instigi homojn kunlabori kaj c\u0302efe, ke kiel tio eblas kiel volontulo."}, {"text_idx": "#000013", "text": "Mi estas delonge TEJO-aktivulo, nuntempe ano de la Komisiono pri Eksteraj Rilatoj, kie mi reprezentas TEJOn c\u0302e diversaj internaciaj organizoj. Mi trejnig\u0302is kiel trejnisto en la ETEY-projekto, kaj de tiam gvidas trejnadojn c\u0302e esperantaj eventoj. Nuntempe mi log\u0302as en Britio."}, {"text_idx": "#000014", "text": "Mi log\u0302as en Italio, kie laboras por Bolonja Universitato kaj okupig\u0302as pri intelektaj propraj\u0302oj. E-aktivulo en la jaroj 2000-2011 c\u0302e loka, nacia kaj internacia nivelo, kaj ekde la jaro 2017 kunlaboras pri FEY projekto enkadre de Erasmus+. Partoprenis kaj poste kungvidis memzorgan trionjaran kurson pri virina sano kaj seks(em)eco \u201cSessFem\u201d kaj anas movadon \u201cNo una de menos\u201d, kiu strebas kontrau\u0306stari perforton kontrau\u0306 virinoj. Kunlaboras pri la blogo \u201cEgalecen\u201d, kiu interalie celas igi E-movadon pli alireblan kaj atenteman."}, {"text_idx": "#000015", "text": "Mi faris publikan sanon en la universitato kaj nun laboras kiel mastrumanto de sistemo de saninformo en suda parto de Burundo. Mi c\u0302iam strebas je egala partopreno de viroj kaj virinoj en diversaj vivkampoj. En multaj afrikaj landoj, pro kutimoj, virinoj ne havas samajn s\u0302ancojn frekventi lerneojn kaj ec\u0302 havi heredaj\u0302ojn de siaj gepatroj, kaj nun ni klopodas komprenigi virojn ke ili nenion faris por naski vire, do ni c\u0302iuj estas samaj. Mi ankau\u0306 interesig\u0302as pri justa komunikado."}, {"text_idx": "#000016", "text": "Mi bakalau\u0306rig\u0302as pri Juro kaj nuntempe fakig\u0302as pri homaj rajtoj, latinamerikaj ekonomioj kaj konstitucioj. Mi respondecas pri sesioj rilataj al pluraneco, neperforta komunikado inter homoj, egalrajtaj organizaj modeloj kaj defioj tutmondaj rilate al la genra egaleco. Mi laboras en publika defendejo, en sekcio pri divorco Esti viro tutcerte malebligas al mi suferi proprahau\u0306te genran diskriminacion, sed la advokateco montras al mi la c\u0302iutagajn kaj c\u0302iumanierajn perfortojn tra kiuj pasas la virinoj, precipe en Latinameriko."}, {"text_idx": "#000019", "text": "En Esperantujo, same kiel en la socio, homoj spertas malegalecon surbaze de siaj diversaj ecoj kaj identecoj. La celo de c\u0302i tiu trejnado estos malfermi la temon, detale pridiskuti g\u0302in, kaj edukig\u0302i por ekhavi spertojn kaj strategiojn per kiuj ni povas labori por elradikigi la ekzistantajn malegalecojn. C\u0302i tiu trejnado fokusig\u0302os pri genra (mal)egaleco, sed traktos g\u0302in kiel nedisigeble interligita kun aliaj faktoroj, kaj en diversaj kuntekstoj."}, {"text_idx": "#000020", "text": "Konkretaj temoj pri kiuj vi lernos dum la trejnado estas: genra egaleco, kontrau\u0306 diskriminacio, handikapuloj en nia movado, neperforta/egala komunikado, stereotipoj, egalrajtaj organizoj, antau\u0306jug\u0302oj pri genro kaj sekso, pluraneco, labormalegaleco. (la listo de temoj estas provizora kaj kelkaj eroj povas s\u0302ang\u0302ig\u0302i)"}, {"text_idx": "#000021", "text": "Provizora horaro de la trejnado:"}, {"text_idx": "#000022", "text": "Kun tiu temposkemo vi havos sufic\u0302e da tempo por g\u0302ui la IJK-programon kaj partopreni ekskursojn."}, {"text_idx": "#000023", "text": "Ni serc\u0302as partoprenantojn, kiuj estos diligentaj kaj laboremaj pri siaj roloj. Fine de la trejnado vi ricevos diplomon, kaj ni esperas, ke vi ekagos jam dum via venonta Esperanto-arang\u0302o."}, {"text_idx": "#000024", "text": "Post partopreno al la plena trejnado vi ricevos repagon de IJK-kotizo (tranoktado en plurlita c\u0302ambro, c\u0302iuj mang\u0302oj, sen ekskursoj) kaj vojag\u0302kostojn."}, {"text_idx": "#000026", "text": "Kandidatig\u0302u g\u0302is la 28-a de junio 2018 c\u0302i tie: "}, {"text_idx": "#000028", "text": "C\u0302i tiu raporto rilatas al la trejnadoj okazitaj dum la Internacia Junulara Festivalo (IJF) en Marina di Ascea (Italio), kadre de la Erasmus+ projekto Florigu Egalecon Inter Junuloj (angle Fostering Equality in Youth), financita parte de la Eu\u0306ropa Unio; projekto kiu celas plibonigi la kondic\u0302ojn rilate al genra egaleco, alirebleco, kaj aktivisma agenteco por junuloj en Esperantujo."}, {"text_idx": "#000029", "text": "La trejnado pri egaleco uzante la metodon \u201c4R\u201d estis kondukita de Charlotte Scherping. Per tiu metodo ni povas analizi organizojn por kompreni kaj taksi c\u0302u ili fakte estas egalrajta. La trejnado komencig\u0302is per komuna pensado pri kio estas egaleco kaj genra egaleco, g\u0302enerale, kaj kiujn rolojn ili havas en Esperantaj renkontig\u0302oj, specife, vidigis tre interesajn rimarkojn kaj aferojn pri kiuj ni kutime ne zorgas. Tiuj 4R estas de (1) Reprezentado, (2) Rimedoj, (3) Realeco, (4) Realigado kaj montrig\u0302is bona rimedo por esti enkondukata en E-organizoj kun ekzemploj pri kiel ni povas ig\u0302i pli egaleca kaj tiel, pli malfermata kaj respektemaj al c\u0302iuj. Poste, ni praktikis tiun metodon. Por tio, ni disig\u0302is en diversaj grupoj kaj uzante la metodon kunpensis pri niaj E-organizoj kaj E-renkontig\u0302oj (c\u0302efe kongresoj). Ni konsciis pri bonaj praktikoj sed ankau\u0306 pri kelkaj mankoj, kaj tiel ni komune pensis kiel solvi ilin, do, kion fari konsiderante ke ni havas limigitan monon. Multaj ideoj kaj proponoj aperis kaj, dum alia sesio, decidis kiel realigi ilin. Dum la alia sesio ni voc\u0302donis por tiuj projektoj kiujn ni taksis plej interesaj kaj realigeblaj, kaj tiel ni disig\u0302is denove en diversaj grupoj. Per c\u0302iu projekto estis almenau\u0306 unu respondeculo kaj kunlaboranto. Ni voc\u0302donis por (1) Flirtkurso, (2) Au\u0306skulta Servo, (3) Egalaj Ekkonludoj, kaj (4) Flugfolioj. Kelkaj el ili estos realigataj dum IJK 2018."}, {"text_idx": "#000030", "text": "La dua trejnado estis de Severin W. Reich pri transakcia analizo, parto de la humanisma psikologio kiu helpas solvi komunikajn problemojn kaj povigi homojn. C\u0302i tiu trejnado enhavis parton pri teoria analizo kaj pri praktika uzo. Per teatraj\u0302oj ni povis sperti diversajn komunikajn rolojn kaj problemojn, kaj kiel ni povis solvi ilin konsciante pri kio okazas kaj el kie venas la miskompreno. Por teamoj de organizoj kaj atento al publiko estas tre interesa analizo kaj povas plibonigi la etoson kaj la agadojn. Dum la kunsidoj pri la FEJ projekto, ni parolis pri organizaj, administraj kaj estontaj agadoj de la projekto. Oni parolis pri trejnmaterialoj, pri distribuo kaj situacio de taskoj, pri la programo por IJK kaj la trejnistoj."}, {"text_idx": "#000031", "text": "Individue, mi multe lernis dum la IJF arang\u0302o, kaj specife dum la kunsidoj kaj trejnadoj. C\u0302i tiu projekto estis la unua fojo en kiu mi partoprenis en iu eu\u0306ropa projekto inter organizoj. Post mia reveno al Andaluzio (Hispanio) mi profitis la \u201ctransakcian analizon\u201d trejnadon en miaj klasoj en mezlernejo kaj parolis pri g\u0302i kaj g\u0302ia utileco per ekzemploj. Alia interesa profito estis pro la ellaborado de la projekto Au\u0306skulta Servo, kiu naskig\u0302is danke al la trejnado de Charlotte. Ni malkovris mankon pri atento al partoprenantoj, pri ilia bonfarteco dum renkontig\u0302oj en kiuj partoprenas homoj el diversaj kulturoj. Antau\u0306 la trejnado, mi neniam pensis testi organizojn por ke ili ig\u0302u pli egalaj kaj glataj; tiel, mi miras pro tiu manko c\u0302ar mi rimarkis g\u0302ian utilecon kaj temas pri g\u0302usta celo."}, {"text_idx": "#000032", "text": "Tiusence, la diskutrondo kun Manuela Ronco pri Atentema Kunestado antau\u0306enigis tiujn temojn de la aliaj trejnado kaj estis bonega komplemento por fone rigardi la amplekson de egaleco kie oni povis kompreni kortus\u0302ajn travivaj\u0302ojn. Tre grava por mi estis la kontakto kaj konatig\u0302o kun homoj el diversaj partoj de Eu\u0306ropo kiuj havas similajn interesojn, zorgojn kaj sintenojn en la Esperanto-movado."}, {"text_idx": "#000033", "text": "Ni serc\u0302as trejnistojn pri egaleco dum IJK2018"}, {"text_idx": "#000035", "text": "La trejnado okazos dum la Internacia Junulara Kongreso en Badajoz, Hispanio, de la 4-a g\u0302is la 11-a de au\u0306gusto 2018."}, {"text_idx": "#000036", "text": "La Temo de la trejnado estas egaleco kaj per tio ni komprenas inter alie: pluraneco, stereotipoj, antau\u0306jug\u0302oj, kontrau\u0306-diskriminacia agado, alirebleco, egalrajtoj. La temo estas vasta kaj trejnistoj havos sufic\u0302e da libereco por decidi kune kiujn konkrete temojn ili kovros. Vi estas bonvena proponi temojn, kiuj lau\u0306 vi estas gravaj kaj devus trovig\u0302i en la programo. La trejnado dau\u0306ros 30 horoj \u2013 6 horoj tage. La Grupo de trejnotoj enhavos 12-16 homoj."}, {"text_idx": "#000037", "text": "Ni bezonas homojn kun dokumentita trejnista eduko. Ni serc\u0302as trejnistojn kun diversaj scioj kaj spertoj pri la temo, kiuj povos krei kune bonan teamon. Ni volas, ke la trejnista teamo konsistu de homoj, kiuj entuziasmas pri la projekto kaj pretas plene engag\u0302ig\u0302i. En la teamo de trejnistoj estos 3\u20135 homoj."}, {"text_idx": "#000038", "text": "Ni kovras vojag\u0302kostojn, surlokajn kostojn (programkotizo, mang\u0302o, lito en plurlita c\u0302ambro) kaj pagas honorarion (minimume 6 \u20ac, maksimume 12 \u20ac po horo de surloka laboro)"}, {"text_idx": "#000039", "text": "Antau\u0306preparadoj: retkunsidoj kun aliaj trejnistoj kaj organizantoj de IJK; preparado surloke;\nSurloka liverado de trejnado kaj prizorgado de trejnotoj;\nPosttrejnadaj taskoj: sendi postulatajn dokumentojn, resumi trejnadon kaj sendi retrokuplojn"}, {"text_idx": "#000040", "text": "*Se vi estas komencanta trejnisto, tamen la temo estas interesa por vi, ne hezitu kandidatig\u0302i.\n*Ni favoros homojn, kiuj povas c\u0302eesti trejnadon ekde komenco g\u0302is fino."}, {"text_idx": "#000041", "text": "Kandidatig\u0302u plenigante la formularon g\u0302is la 10-a de majo."}]